46. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 266 της 31 Μαρτ./24 Απρ. 1953 Περί μεταθέσεως της ισχύος της υπ' αριθ. 175/ 10.3.1953 πράξεως Υπουργικού Συμβουλίου. Λαβόν υπ' όψιν εισήγησιν του Υπουργού επί της Εθνικής Αμύνης, προτείναντος όπως τροποποιηθή η υπ' αριθ. 175 από 10.3.53 πράξις του Υπουργικού Συμβουλίου όσον αφορά τους συνταξιούχους του Δημοσίου, τους εργαζομένους εις Στρατιωτικάς υπηρεσίας, καθ' όσον η εφαρμογή ταύτης επί των εργαζομένων εις τας εν λόγω υπηρεσίας πρόκειται να επηρεάση την κανονικήν λειτουργίαν των Στρατιωτικών εργοστασίων και αποθηκών εις α παρέχουσι τας υπηρεσίας των τοιούτοι συνταξιούχοι έχοντες τεχνικήν κατάρτισιν και ειδικότητα και απολαμβάνοντες εμπιστοσύνης, ευρών δε δεδικαιολογημένην την αποδοχήν της εισηγήσεως του Υπουργού, αποφασίζει: 1.Μεταθέτει την έναρξιν της ισχύος της υπ' αριθ. 175 από 10.3.1953 πράξεως του Υπουργικού Συμβουλίου, όσον αφορά τους συνταξιούχους του Δημοσίου τους εργαζομένους εις τας Στρατιωτικάς Υπηρεσίας, αντί της 1ης Απριλίου εις την 1ην Μαΐου ε.ε. 2.Εγκρίνει όπως διατηρηθώσιν εν εργασία παρά ταις Στρατιωτικαίς Υπηρεσίαις και μετά την 1ην Μαΐου ε.ε. μέχρι 500 συνταξιούχων εργατοτεχνιτών εκ των λαμβανόντων σύνταξιν και αποδοχάς εν συνόλω κατά μήνα μέχρι δραχ. 1.500.000. 3.Όπως πάντες οι λοιποί απολυθώσιν από 1ης Μαΐου ε.ε. Σελ. 154(α) Τεύχος Ε12 - Σελ. 34 4.Υπουργείον Εθνικής Αμύνης υποχρεούται, όπως εντός του πρώτου 15θημέρου του μηνός Απριλίου ε.ε. διαβιβάση εις την Γ.Δ.Δ.Λ.Δ/σιν Συντάξεων πίνακα εμφαίνοντα το ονοματεπώνυμον των διατηρηθησομένων εκ των ήδη υπηρετούντων εργατοτεχνιτών και μετά την 1ην Μαΐου 1953, τον αριθμόν του συνταξιοδοτικού μητρώου αυτών, ως και το Δημόσιον Ταμείον παρ' ου συνταξιοδοτούνται. 